Bente og Michael Fossing modtog prisen for deres arbejde i DCS.

Aalborg Industri- & Handelskammers har netop uddelt deres lederpris for anden gang. AIH's aktivitetsudvalg gav prisen til stifter-, ejer- og direktørparret Bente og Michael Fossing fra DCS Group i Nørresundby. DCH har efterhånden udviklet sig til en global koncern med datterselskaber på tre kontinenter. Virksomheden har hovedsæde i Nørresundby, og blev etableret i 1981. DCS har omkring 400 medarbejdere, heraf cirka 100 i Danmark. DCS arbejder med produktion, salg og udlejning af containere, færdige lejre, samt forsyninger og service til civile og militære projekter.